kardosdrur/scandi-wiki huggingface dataset:
Henri Poincaré

Jules Henri Poincaré (IPA: []) (født 29. april 1854 i Nancy, død 17. juli 1912 i Paris), var en af Frankrigs største matematikere og fysikere og tillige en videnskabsfilosof. Poincaré beskrives ofte som havende evner i samtlige matematiske discipliner, der eksisterede i hans levetid.

Som matematiker og fysiker bidrog han med grundlæggende resultater i ren og anvendt matematik, matematisk fysik og himmelmekanik. Han formulerede Poincaréformodningen – ét af de mest berømte problemer i matematikken, der først løstes i 2006. I forbindelse med hans forskning af trelegemeproblemet blev Poincaré den første, der opdagede et kaotisk deterministisk system, hvilket blev grundlaget for moderne kaosteori. Han betragtes desuden som en af grundlæggerne af det matematiske område topologi.

Poincaré introducerede det moderne relativitetsprincip, og var den første, der fremlagde Lorentztransformationen i dens moderne symmetriske form. Poincaré opdagede de resterende relativistiske hastighedstransformationer og noterede dem i et brev til Lorentz i 1905. Han opnåede derved perfekt invarians af alle Maxwells ligninger; det sidste skridt i formuleringen af speciel relativitetsteori.

Poincarégruppen, der bruges i fysik og matematik, er opkaldt efter ham.

Referencer

Eksterne henvisninger 
 

Fysikere fra Frankrig
Matematikere fra Frankrig
Filosoffer fra Frankrig
Geometere
Franskmænd i 1800-tallet
Franskmænd i 1900-tallet
Personer fra Nancy
Maison de Bonneterie

Maison de Bonneterie er et luksus stormagasin i Holland med flagskibsforretninger i Amsterdam og Haag og en mindre afdeling i Laren. Amsterdamforretningen blev grundlagt i 1889 og ligger langs Kalverstraat i et parisisk inspireret bygning. Afdelingen i Haag ligger i en central bygning fra 1913.

Grundet dets salg af pelse har Amsterdamafdelingen være mål for flere kampagner fra dyrerettighedsgruppen Respect voor Dieren.

Eksterne links 
 Officiel hjemmeside 

Stormagasinkæder
Virksomheder i Amsterdam
Detailvirksomheder fra Nederlandene
Gager

Gager er en kommune i Landkreis Rügen, på øen Rügen i den tyske delstat Mecklenburg-Vorpommern.

I kommunen ligger landsbyen Groß Zicker, på sydsiden af de såkaldte "Zickerschen Alpen" Diese tørre bakker er en del af Biosfærereservatet Sydøst-Rügen.
Hot Fuss

Hot Fuss er gennembrudsalbummet og det første studiealbum fra The Killers, udgivet i år 2004.

Spor

U.S. udgave 
Albummet består af følgende sange på den originale U.S. udgave.
 "Jenny Was a Friend of Mine" – 4:05
 "Mr. Brightside" – 3:43
 "Smile Like You Mean It" – 3:55
 "Somebody Told Me" – 3:17
 "All These Things That I've Done" – 5:02
 "Andy, You're a Star" – 3:14
 "On Top" – 4:19
 "Change Your Mind" – 3:11
 "Believe Me Natalie" – 5:07
 "Midnight Show" – 4:03
 "Everything Will Be Alright" – 5:45

Vinyl-udgaven 
"Glamorous Indie Rock & Roll" blev tilføjet til slutningen af albummet.

Den indskrænkede udgave 
Denne udgave indeholder alle de originalt udsendte U.S. spor og 3 bonus numre
 "Glamorous India Rock & Roll" – 4:14
 "The Ballad of Michael Valentine" – 3:49
 "Under the Gun" – 2:33

U.K. og den australske udgave 
"Glamorous Indie Rock & Roll" erstattede "Change Your Mind" i disse udgaver.

The Killers-album
Album fra 2004
Hørsholm 79ers

Hørsholm 79ers er en basketballklub fra Hørsholm med hjemmebane i Hørsholm Hallen. Hørsholm 79ers blev etableret i 2007, som en overbygning til Hørsholm Basketball Klub, som også skiftede navn til Hørsholm 79ers i 2014. Klubben blev – som navnet antyder – stiftet i 1979. Dameholdet spiller i landets bedste række Dameligaen, mens herreholdet spiller i 1. Division.

Klubben har vundet 51 danske mesterskaber for ungdomshold samt otte for seniordamer og to for seniorherrer. Herudover er det vundet en mængde pokaltitler for ungdom og to for seniordamer.

Klubbens historie 
Klubben blev stiftet den 4. december 1979 på Hørsholm Skole på baggrund af en start som "interessegruppe" på skolen i 1978. Siden starten har klubben haft flotte resultater på ungdomssiden og vundet mange DM-titler, pokalmesterskaber mv.

Første danmarksmesterskab for seniorer 
I 1991 vandt klubben sit første danmarksmesterskab for seniorer, da herreholdet sikrede sig guldet. I 1993 gentog holdet bedriften. Dameholdet har vundet mesterskabet otte gange: 1996, 2004, 2005, 2006, 2007, 2008, 2010 og 2015.

Etablering af 79ers 
79ers blev etableret i efteråret 2007, og både Hørsholms dame- og herrehold spillede deres første kampe under det nye navn den 27. oktober 2007. Målsætningen for klubben var at vinde DM for både damer og herrer, og ideen med at udskille de bedste hold i et anpartsselskab var, at man derved kunne tiltrække de sponsorer, som kunne give den nødvendige økonomi. Hovedanpartshaver i selskabet er Hørsholm Basketball Klub, mens en række erhvervsfolk er medejere. Sportsdirektør ved stiftelsen er Peter Damm, som selv var med til at vinde klubbens to danmarksmesterskaber for herrer.

Resultater

Herreholdet 

Før 2002 er der ingen ligaresultater tilgængelige på Basketligaen.dk, udover henholdsvis guld-sølv og bronzevinderne:.

Referencer

Eksterne henvisninger 
 Hørsholm 79ers' officielle facebookside for eliteholdene
 Hørsholm Basketball Klubs officiell hjemmeside
 Horsholm 79ers at Eurobasket.com

Basketballklubber i Danmark
79ers
Etableret i 1979
Mount Vinson

Mount Vinson el. Vinson Massif er det højeste bjerg i Antarktis, hvor det ligger nær roden af den Antarktiske halvø, der strækker sig op mod Sydamerika. Mount Vinson er 4.892 m højt, og det ligger omkring 1.200 km fra Sydpolen. Bjerget er den højeste top i den 21 km lange og ca. 13 km brede Sentinel Range, som igen indgår som en del af Ellsworth Mountains.

Mount Vinsons eksistens var ukendt, indtil det i 1957 blev registreret af et amerikansk rekognosceringsfly fra US Navy. Bjerget er opkaldt efter amerikaneren Carl Vinson, et kongresmedlem fra delstaten Georgia, der gennem en årrække kæmpede for at skaffe ressourcer til udforskning af Antarktis.

Se også 
 Seven Summits

Eksterne henvisninger 

Bjerge i Antarktis
Bjergbestigning
Bjergmassiver
Giampaolo Cheula

Giampaolo Cheula (født 23. maj 1979 i Premosello-Chiovenda) er en italiensk tidligere professionel landevejscykelrytter.

Eksterne henvisninger 

 

Mandlige cykelryttere fra Italien
Vang (Bornholm)

Vang er et tidligere fiskerleje på Bornholms vestkyst, beliggende 7 km sydvest for Allinge-Sandvig, 9 km nord for Hasle og 20 km nord for Rønne. Bebyggelsen hører til Bornholms Regionskommune under Region Hovedstaden.

Vang hører til Rutsker Sogn. Ruts Kirke ligger i Rutsker (Kirkebyen) 5 km syd for Vang.

Danmarks skrappeste stigning 
Hovedgaden fra havnen til toppen af bakken ved Korteby blev i 2009 kåret til Danmarks skrappeste stigning for cyklister. Der er næsten 92 meters højdeforskel, hvilket giver en gennemsnitlig stigning på 7,2 % for den 1280 meter lange strækning.

Historie 
Ved restaureringen af den sammenbyggede husrække på havnefronten fandt man i 2003 keramik fra jernalder og vikingetid. I 1570 omtales Vang første gang i historiske kilder. I slutningen af 1700-tallet bestod bebyggelsen af 7 ejendomme, hvis beboere ernærede sig ved fiskeri, kombineret med et beskedent agerbrug. I 1870 byggede man det første egentlige havneanlæg, som det blev nødvendigt at udvide i 1887.

Vang Vandmølle 
Vandmøllen i Vang blev bygget i 1811 og var i aktivitet indtil 1905. Den blev sat i stand i 1927, hvor den var meget forfalden. I 1968 blev møllen købt af Foreningen Bornholm, som fornyede stråtaget og gennemførte andre restaureringsopgaver. I 1978 var vandmøllen stadig i god stand, og den kunne benyttes som den eneste af de bornholmske vandmøller. I 1986 foretog man en gennemgribende restaurering af vandmøllen både indvendigt og udvendigt under ledelse af Bornholms Museum.

Vang-granit 
Den karakteristiske mørkegrå Vang-granit har været udnyttet langt tilbage i tiden, men det var genopbygningen af Christiansborg Slot efter branden i 1884, der førte til industriel udnyttelse af granitten i 1896. Stenbruddet blev hurtigt en stor arbejdsplads, som i 1930'erne beskæftigede ca. 200 mand, og bebyggelsen ovenfor fiskerlejet opstod. Havnen måtte flere gange udbygges, senest i 1944, hvor det sydvestlige molehoved blev anlagt. Senere blev granitten udskibet fra Hasle Havn. Vang Havn er nu lystbådehavn for de lokale bådejere med plads til ca. 20 gæstebåde, og i sommermånederne er der en lille butik.

Både Vang Stenbrud og Almeløkken var specialiserede i at knuse granitten til skærver og paksten i forskellige størrelser. Da stenbruddene fik en stor ordre til Storebæltsbroen, brød man gennem kystklipperne og etablerede en kørevej fra bruddene til en lastekaj ud fra kysten. Vang-bruddene tabte en tilsvarende ordre til Øresundsforbindelsen, og i 1992 overtog Superfos bruddene for at producere skærver til Østtyskland. Superfos etablerede et meget stort og moderne stenknuseri i Almeløkken og udbyggede lastekajen til større skibe. Men forventningerne til afsætning i Tyskland holdt ikke stik, og værket blev afviklet i 1996.

Noter

Eksterne kilder/henvisninger 

 Bornholm: Vang

Lokaliteter på Bornholm
Al Di Meola

Al Di Meola (født Al Laurence Dimeola 22 juli 1954 i Jersey City, New Jersey) er en italiensk-amerikansk guitarist. Han er kendt for sine værker i jazz fusion og verdensmusik, og han begyndte sin karriere i gruppen Return to Forever i 1974. Mellem 1970'erne og 1980'erne skaffede albums som Elegant Gypsy og Friday Night in San Francisco ham både succes blandt kritikere og publikum.

Diskografi 

 1976 Land of the Midnight Sun (Columbia)
 1977 Elegant Gypsy (Columbia)
 1978 Casino (Columbia)
 1980 Splendido Hotel (Columbia)
 1981 Friday Night in San Francisco med John McLaughlin, Paco de Lucia (Columbia)
 1982 Tour De Force – Live (Columbia)
 1982 Electric Rendezvous (Columbia)
 1983 Passion, Grace & Fire med John McLaughlin, Paco de Lucia (Columbia)
 1983 Scenario (Columbia)
 1985 Cielo e Terra (Manhattan)
 1985 Soaring Through a Dream med Al Di Meola Project (Manhattan)
 1987 Tirami Su med Al Di Meola Project (Manhattan)
 1991 Kiss My Axe med Al Di Meola Project (Tomato)
 1991 World Sinfonia (Tomato)
 1993 Heart of the Immigrants (Mesa)
 1994 Orange and Blue (Bluemoon)
 1995 The Rite of Strings med Stanley Clarke, Jean Luc Ponty
 1996 The Guitar Trio med John McLaughlin, Paco de Lucia (Verve)
 1996 Di Meola Plays Piazzolla (Bluemoon)
 1998 The Infinite Desire (Telarc)
 1999 Winter Nights (Telarc)
 2000 World Sinfonía III – The Grande Passion (Telarc)
 2002 Flesh on Flesh (Telarc)
 2005 Cosmopolitan Life med Leonid Agutin (Ole)
 2006 Vocal Rendezvous (SPV)
 2006 Consequence of Chaos (Telarc)
 2007 Diabolic Inventions and Seduction for Solo Guitar (In-Akustik)
 2007 Live in London
 2008 World Sinfonia – La Melodia
 2008 He and Carmen med Eszter Horgas
 2010 One Night in Montreal (Jazz Hour)
 2011 Pursuit of Radical Rhapsody (Telarc)
 2013 All Your Life: A Tribute to the Beatles Recorded at Abbey Road Studios, London
 2015 Elysium (In-Akustik)
 2017 Morocco Fantasia (In-Akustik)
 2018 Elegant Gypsy & More Live (Ear Music)
 2018 Opus (Ear Music)
 2020 Across the Universe  (Ear Music)
 2022 Saturday Night in San Francisco

Med Return to Forever 
 1974 : Where Have I Known You Before (Polydor)
 1975 : No Mystery (Polydor)
 1976 : Romantic Warrior (Columbia)
 2008 : Returns (Eagle Records)

Referencer

Eksterne henvisninger 

 

Guitarister fra USA
Musikere fra Italien
Musikere fra USA
Henning Jensen (borgmester)

Henning Jensen er navn på flere danske borgmestre:
 Henning Jensen (f. 1938) (Horsens Kommune)
 Henning Jensen (f. 1946) (Næstved Kommune)
 Henning Jensen Nyhuus (Randers Kommune)
 Henning G. Jensen (Aalborg Kommune)

Se også
Tina Bom Svendsen

Tina Svendsen (født 22. november 1961) er en dansk Journalist, sangerinde, komponist, skuespillerinde, instruktør, koncept-udvikler, TV-værtinde, instruktør.

Tina Svendsen har arbejdet som chef og konceptudvikler for World Outgames åbningsshow på Rådhuspladsen 2009

Under sine 12 års ansættelse på DR har hun som instruktør og koncept udvikler vundet en række internationale priser for sine TV-programmer.

Hun er især kendt for sin medvirken i børneprogrammerne "Hvaffor 1 hånd" (1998-2000) hvor hun, som Tina Bom (udtalt Bom med tryk på m!), havde en masse spændende oplevelser sammen med sin hund Yo.

Til serien kom også et CD-album, i 1999, med titelen "Tina Bom".

Derudover med i sanggruppen "Ladies First", der udsendte LP'en/CD'en/kassettebåndet "Dedicated" i 1991.

Instruktør af musicals som "Den gode den onde den virkelig grimme" og
"Elefantmanden".

Eksterne henvisninger 
 

Skuespillere fra Danmark
Ansatte i DR
Carl Nielsen (parodist)

Carl Nielsen (født 9. juni 1933 i Thisted, død 16. februar 2022) var en dansk parodist, entertainer og skuespiller. Især kendt for sine fine parodier på diverse politikere. 

Medvirkede på adskillige LP'er både med parodier (som "Dav! Dav!" (1987) og "De er der alle sammen" (1987)), viser og hørespil ("Tak for sangen Carl" og "6 dejlige eventyr" m.fl.).

Desuden biroller i flere film.

Referencer

Eksterne henvisninger 
 
 

Skuespillere fra Danmark
Personer fra Thisted
Sæson

Sæson har flere betydninger:
 Sæson (sport)
 Sæson (tv-serie)
 Årstid
Sæson (tv-serie)

En sæson er en periode hvori en given tv-serie udsendes. En sæson består af afsnit, og mange tv-serier består af flere sæsoner. En sæson indeholder typisk 6 til 22 afsnit. Antallet af afsnit kan inden for samme tv-serie variere fra sæson til sæson, og det er ikke usædvanligt at første sæson har et langt mindre antal end de senere vil få. Det afhænger af hvor meget den respektive tv-kanal bestiller. En sæson afsluttes med et finaleafsnit, der i bedste fald sikrer at seerne følger med når næste sæson starter, normalt mange måneder efter afslutningen. På amerikansk kalder man sæsoner for "season," mens det i England og Irland er navngivet "series." Mange af de større tv-serier udgiver en eller flere sæsoner på dvd, under eller efter hele seriens produktion.

Produktionen af en sæson starter nogle måneder før dens første afsnit transmitteres, og fortsætter løbende mens afsnittene udsendes. Det er derfor ikke usædvanligt at der produceres flere afsnit simultant, men hvor de er på forskellige stadier af produktionen.
Sunset Yellow FCF

Sunset Yellow er et orange/gult farvestof der bruges i fødevarer. Det er mistænkt for at kunne fremkalde allergiske reaktioner.

Kilder 

Farvestoffer i fødevarer
Aromatiske forbindelser
Kvælstofforbindelser
Gaza (flertydig)

Gaza har flere betydninger:
 Gaza, en by i Palæstina
 Gazastriben, område i Palæstina, hvori Gaza (by) ligger
 Gaza (provins), en provins i Mozambique

Se også 
 GASA
Otto Christian Archibald von Bismarck

Otto Christian Archibald, Fürst von Bismarck (født 25. september 1897, død 24. december 1975) var en tysk politiker og diplomat. 

Ældste søn af Herbert, Fürst von Bismarck, sønnesøn af den berømte statsmand Otto von Bismarck og ældre bror til Gottfried Graf von Bismarck-Schönhausen. Blev i 1933 medlem af NSDAP. Hans barnebarn Carl-Eduard von Bismarck er medlem af den tyske forbundsdag for CDU.

Han var ejer af slottet Friedrichsruh, som Røde Kors anvendte som hovedkvarter under aktionen for at befri de nordiske KZ-lejrfanger, idet Folke Bernadotte kendte Bismarck, bl.a. som følge af dennes svenske ægteskab.

Diplomater fra Tyskland
Nazister fra Tyskland
Fyrster fra Tyskland
Otto Christian Archibald
Tyskere i 1900-tallet
Krimiserie

En krimiserie er en tv-serie hvis gennemgående tema er kriminalitet og bekæmpelse af samme. En krimiserie kan skildre forklaringen af en enkelt forbrydelse (f.eks. danske Forbrydelsen), eller følge livet for en organisation eller et agentur der bekæmper forbrydelse (f.eks. CSI).

Flere danske krimiserier har fået både national og international succes, f.eks. Rejseholdet, der blev sendt i blandt andet Sverige, Tyskland og Australien.
Hans Modrow

Hans Modrow (født 27. januar 1928 i Jasienica (Jasenitz), nu en bydel i Police, Polen, død 11. februar 2023) var en tysk politiker. 

Hans Modrow var som medlem af DDR's kommunistparti SED førstesekretær for Bezirk-ledelsen i Bezirk Dresden. Under Die Wende i forbindelse med DDR's sammenbrud blev han den 13. november 1989 udpeget til formand for DDR's Ministerrat og derved chef for den sidste regering i DDR. Han fungerede som ministerrådsformand frem til den 12. april 1990, hvor han blev afløst af Lothar de Maizière, hvis koalition Allianz für Deutschland den 18. marts 1990 havde vundet det første frie valg i DDR. 

Modrow blev regnet som reformvenlig, og i modsætning til Erich Honecker havde han sympati for Mikhail Gorbatsjovs perestrojka. Han forsøgte som regeringsleder at indlede dialog med borgerretsbevægelsen og den 5. februar 1990 udnævnte han flere repræsentanter for den demokratiske opposition til medlemmer af regeringen.

Efter Tysklands genforening blev Modrow dømt til 9 måneders betinget fængsel for at have gennemført valgsvindel ved valg til Dresdens byråd.

Efter DDR-tiden forblev Modrow medlem af SED, der havde skiftet navn til PDS, hvor han blev "æresformand" i 1990-2007. Ved det det første forbundsdagsvalg i Tyskland efter genforeningen blev han valgt til den Tyske forbundsdag, hvor han sad fra den 3. oktober 1990 til 1994. Han var tillige medlem af Europaparlamentet (1999-2004).

Referencer 

Politikere fra DDR
Medlemmer af Forbundsdagen
Medlemmer af Europa-Parlamentet fra Tyskland
Politikere fra SED
Politikere fra Die Linke
Police
Outfoxed

Outfoxed: Rupert Murdoch's War on Journalism er en amerikansk dokumentarfilm fra 2004, produceret af den progressive, amerikanske filmmager Robert Greenwald.
Filmen er yderst kritisk mod Fox News Channel og dens ejer, mange milliardæren Rupert Murdoch.
I filmen fremsættes påstande om at Fox News bliver brugt til at fremelske og glorificere højreorienterede synspunkter, samt at dette foregår i direkte strid mod TV-kanalens egen påstand om at være "fair og velbalanceret", i en sådan grad at det grænser sig til forbruger bedrag.

Dokumentaren blev ikke udgivet til biograferne, men blev i stedet distribueret direkte på DVD af MoveOn.org, og solgt via Internettet gennem internetsider såsom Amazon.com, hvor den i juli 2004 opnåede status som "top-seller".

References

Eksterne Henvisninger 
 

Amerikanske film fra 2004
Dokumentarfilm fra USA
Skjult variabel

I statistik er skjulte variable (i modsætning til observerbare variable) de variable, der ikke direkte observeres; men som kan udledes (gennem en matematisk model) af andre variable, som er observerbare eller direkte målelige. 

På engelsk omtales skjulte variable også som latent variables, hidden variables, model parameters, hypothetical variables eller hypothetical constructs

Begrebet skjulte variable bruges ofte i samfundsvidenskab, robotteknologi, og til en vis grad økonomi. Den præcise definitionen varierer dog lidt fra område til område. 

Eksempler på skjulte variable i økonomi: livskvalitet, moral, lykke og konservatisme. Disse variable kan ikke måles direkte. Ikke desto mindre kan en økonomisk model kæde dem sammen med andre, observerbare variable (f.eks. BNP). Værdien af en skjult variabel kan altså bestemmes ud fra målinger af observerbare variable. 

En fordel ved at benytte skjulte variable er, at mængden af ens data formindskes. Et stort antal observerbare variable kan samles (aggregeres) i en model for at repræsentere et underliggende begreb – dette gør det nemmere at forstå data. 

Statistik
Afsnit

Afsnit har flere betydninger:

 Afsnit (typografi) – et typografisk udtryk.
 Afsnit (tv-serie) – et afsnit er en del af en tv-serie.
Vor Frue Kirke (katolsk kirke i Aarhus)

Vor Frue Kirke beliggende på Ryesgade i Aarhus' centrum er en romersk-katolsk kirke. Den blev opført i årene 1879-1880. Arkitekten var tyskeren Frantz Schmitz, der var tilknyttet domkirken i Köln. Kirkebygningen er opført i nygotisk stil i røde mursten og skiferbeklædning på taget. Modsat den traditionelle danske kirke er tårnet med indgangsportalen placeret mod øst og koret med alteret er placeret i vest. 

Den romersk-katolske menighed i Aarhus startede ved den tyske præst Augustin Sträter i 1873. I forbindelse med kirken ligger den katolske privatskole Sankt Knuds Skole, hvis første skolebygning er opført i 1875, men som siden er udvidet og fornyet flere gange.

Ekstern henvisning 

 Den Katolske Kirke i Danmark
 Katolsk Vor Frue Kirke i Aarhus

Katolske kirker i Danmark
Kirker i Aarhus
Gingst

Gingst er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern. I Gingst findes forlystelsesparken Rügenpark.

Geografi 
Gingst er beliggende ca. 15 km vest for Bergen auf Rügen ved bugten Koselower See ved Østersøen. Ud for kommunen ligger øen Ummanz. Gingst grænser op til Nationalpark Vorpommersche Boddenlandschaft.

Landsbyer og bebyggelser 
 Güstin
 Haidhof
 Kapelle
 Presnitz
 Steinshof
 Teschvitz
 Volsvitz

Byer i Mecklenburg-Vorpommern
Byer i Kreis Vorpommern-Rügen
Ninja-sværd

Ninja-sværd, også kaldet ninjatō, er et sværd tilhørende en ninja. Sværdet består af et skaft samt en lige klinge af metal. Sværdet stammer fra den feudale periode i Japan.

Ninjaer betragtede deres sværd som et materialistisk gods som skæbnesvangert kunne mistes, blive stjålet eller måske endda forlagt, for hvis de blev det, ville ninjaen ikke have sit forsvar mere.

Ninjaerne kom fra lavere sociale samfundslag. De fleste ninjaer blev rekrutteret fra kriminelle miljøer eller var bønder.

Kilde 

Sværd fra Japan
Super-mellemvægt

Super-mellemvægt er betegnelsen for en vægtklasse, der benyttes indenfor boksning. Super-mellemvægt ligger over mellemvægt og under letsværvægt. 
I professionel boksning er vægtgrænsen for super-mellemvægt 168 engelske pund (76,204 kg).

Super-mellemvægt anerkendes alene i professionel boksning, og vægtklassen benyttes således ikke i amatørboksning. 

Super-mellemvægt er en relativ ny vægtklasse. Den blev introduceret af det dengang nyetablerede bokseforbund International Boxing Federation med en VM-kamp den 28. marts 1984, hvor Murray Sutherland besejrede Ernie Singletary, og derved blev den første verdensmester i klassen nogensinde. I slutningen af 1980'erne blev klassen anerkendt af de adskillige andre bokseforbund. 

Mikkel Kessler har vundet WBC- og WBA-titlerne i klassen, og Mads Larsen og Rudy Markussen har begge vundet EBU-titlen.

Nuværende mestre 

Opdateret pr. 11. oktober 2013

Længst regerende mestre 

Below is a list of longest reigning super middleweight champions in boxing measured by the individual's longest reign. Career total time as champion (for multiple time champions) does not apply.

Noter 

Vægtklasser i boksning